দ্য হার্ট লকার () হল ক্যাথরিন বিগেলো পরিচালিত ২০০৮ সালের মার্কিন যুদ্ধভিত্তিক উত্তেজনাপূর্ণ চলচ্চিত্র। ছবিটির কাহিনী ও চিত্রনাট্য রচনা করেন মার্ক বোল। এতে প্রধান চরিত্রে অভিনয় করেন জেরেমি রেনার, অ্যান্থনি ম্যাকি, ব্রায়ান গেরাটি, ক্রিস্টিয়ান ক্যামার্গো, রেফ ফাইঞ্জ, ডেভিড মোর্স ও গাই পিয়ার্স। ছবিতে ইরাক যুদ্ধের বিস্ফোরক অর্ডান্যান্স ডিসপোজাল দলের উপর বিদ্রোহীদের আক্রমণে তাদের মনস্তাত্ত্বিক প্রতিক্রিয়া দেখানো হয়েছে।  চলচ্চিত্রটি ২০০৮ সালের ৪ঠা সেপ্টেম্বর ভেনিস চলচ্চিত্র উৎসবে প্রদর্শিত হয় এবং ২০০৯ সালের ২৬শে জুন মার্কিন যুক্তরাষ্ট্রে মুক্তি পায়। ছবিটি নয়টি বিভাগে একাডেমি পুরস্কারের মনোনয়ন লাভ করে এবং শ্রেষ্ঠ চলচ্চিত্র, শ্রেষ্ঠ মৌলিক চিত্রনাট্যসহ ছয়টি বিভাগে পুরস্কৃত হয়। এটি শ্রেষ্ঠ চলচ্চিত্র বিভাগে একাডেমি পুরস্কার প্রাপ্ত নারী পরিচালক পরিচালিত প্রথম চলচ্চিত্র। এছাড়া ক্যাথরিন বিগেলো প্রথম নারী পরিচালক হিসেবে শ্রেষ্ঠ পরিচালনার জন্য একাডেমি পুরস্কার লাভ করেন।  কুশীলব  জেরেমি রেনার - সার্জেন্ট ফার্স্ট ক্লাস উইলিয়াম জেমস  অ্যান্থনি ম্যাকি - সার্জেন্ট জে. ট. সানবর্ন  ব্রায়ান গেরাথি - বিশেষজ্ঞ ওয়েন এলরিজ  গাই পিয়ার্স - স্টাফ সার্জেন্ট ম্যাথু থম্পসন  ক্রিশ্চিয়ান ক্যামার্গো - লেফটেন্যান্ট কর্নেল জন ক্যামব্রিজ  ডেভিড মোর্স - কর্নেল রিড  রেফ ফাইঞ্জ - প্রাইভেট মিলিটারি কোম্পানি ইউনিটের প্রধান  ইভাঞ্জেলিন লিলি - কনি জেমস  ক্রিস্টোফার সায়েঘ - ব্যাকহাম  ম্যালকম বেরেট - সার্জেন্ট ফস্টার  স্যাম স্প্রুয়েল - কনট্রাক্টর চার্লি  নির্মাণ লেখনী দ্য হার্ট লকার মার্ক বোলের সাংবাদিকতার অভিজ্ঞতা ভিত্তিতে রচিত। বোল ২০০৪ সালের ইরাক যুদ্ধের সময় দুই সপ্তাহ মার্কিন বোমা নিষ্ক্রিয়করণ দলের সাথে ছিলেন।গুডউইন, ক্রিস্টোফার (১৬ আগস্ট ২০০৯)। "Kathryn Bigelow is back with The Hurt Locker"। দ্য সানডে টাইমস। পরিচালক ক্যাথরিন বিগেলো বোলের কাজের সাথে পূর্ব থেকেই পরিচিত ছিলেন, তিনি বোলের প্লেবয় ম্যাগাজিনের একটি নিবন্ধের উপর ভিত্তি করে ২০০২ সালে দি ইনসাইড টেলিভিশন ধারাবাহিক নির্মাণ করেছিলেন। যখন বোল বোমা নিষ্ক্রিয়করণ দলের সাথে ছিলেন তখন তিনি তাদের কাজগুলো নজর রাখতেন এবং বিগেলোকে ইমেইলের মাধ্যমে তার অভিজ্ঞতার কথা জানাতেন।কেওঘ, টম (৮ জুলাই ২০০৯)। "Hurt Locker goes for 'you-are-there' effect in war story"। দ্য সিয়াটল টাইমস। বোল সত্য ঘটনা অবলম্বনে একটি কাল্পনিক নাট্যধর্মী উপস্থাপনার জন্য তার অভিজ্ঞতা ব্যবহার করেন।কিট, বোরিস (১৭ জুলাই ২০০৮)। "Locker lands 3 in Iraq story"। দ্য হলিউড রিপোর্টার।  তথ্যসূত্র  বহিঃসংযোগ          বিষয়শ্রেণী:ইংরেজি ভাষার চলচ্চিত্র বিষয়শ্রেণী:২০০৮-এর চলচ্চিত্র বিষয়শ্রেণী:২০০০-এর দশকের যুদ্ধভিত্তিক চলচ্চিত্র বিষয়শ্রেণী:ক্যাথরিন বিগেলো পরিচালিত চলচ্চিত্র বিষয়শ্রেণী:জর্ডানে ধারণকৃত চলচ্চিত্র বিষয়শ্রেণী:ব্রিটিশ কলাম্বিয়ায় ধারণকৃত চলচ্চিত্র বিষয়শ্রেণী:মার্ক বোলের চিত্রনাট্য বিষয়শ্রেণী:মার্কিন চলচ্চিত্র বিষয়শ্রেণী:মার্কিন যুদ্ধভিত্তিক চলচ্চিত্র বিষয়শ্রেণী:মার্কিন স্বাধীন চলচ্চিত্র বিষয়শ্রেণী:সামিট এন্টারটেইনমেন্টের চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে একাডেমি পুরস্কার বিজয়ী বিষয়শ্রেণী:বাফটা বিজয়ী (চলচ্চিত্র) বিষয়শ্রেণী:শ্রেষ্ঠ চলচ্চিত্র বিভাগে বাফটা পুরস্কার বিজয়ী বিষয়শ্রেণী:ওয়ার্নার ব্রসের চলচ্চিত্র বিষয়শ্রেণী:ইরাক যুদ্ধ চলচ্চিত্র বিষয়শ্রেণী:ইরাকের পটভূমিতে চলচ্চিত্র বিষয়শ্রেণী:২০০০-এর দশকের যুদ্ধভিত্তিক নাট্য চলচ্চিত্র বিষয়শ্রেণী:মার্কিন যুদ্ধভিত্তিক নাট্য চলচ্চিত্র বিষয়শ্রেণী:২০০০-এর দশকের ইংরেজি ভাষার চলচ্চিত্র বিষয়শ্রেণী:২০০৪-এর পটভূমিতে চলচ্চিত্র বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী চলচ্চিত্র বিষয়শ্রেণী:শ্রেষ্ঠ পরিচালনা বিভাগে বাফটা পুরস্কার বিজয়ী চলচ্চিত্র বিষয়শ্রেণী:শ্রেষ্ঠ চলচ্চিত্র সম্পাদনার জন্য একাডেমি পুরস্কার বিজয়ী চলচ্চিত্র বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র বিষয়শ্রেণী:ইউনিভার্সাল পিকচার্সের চলচ্চিত্র বিষয়শ্রেণী:২০০০-এর দশকের মার্কিন চলচ্চিত্র